天空

天空是大气层或太空可被天体表面个观测者看到个部分。拉地球，晴朗个日间，天空看起来是蓝色个。拉日出搭日落时，天空会偏红色，但渠个实天空是无色个。对晴朗天空个能见度一般用视觉深度箇个术语来描述。

人可以拉天空观测气象或天文现象，从而得知天气变化、辰光个流易或自家个方位。日出日落可知一日中个辰光，晚上月亮个盈亏可以晓得大概一个月个辰光。北斗星可以指示北方。云个厚度搭形状可以晓得会否下雨。

拉天空可以欣赏到交关多美丽个现象，如彩虹、极光搭流星雨等。雀鸟会拉天空飞翔。

由于石油等化石性燃料使用个增加而产生个悬浮质，特别是挨些会拉燃烧后释放二氧化硫个煤等燃料个影响，自1973年以来，除了欧洲，天空个能见度正拉逐步降低。

地球夏季时，阳光直射北回归线，北半球昼长夜短，北极出现永昼，南极出现永夜。地球冬季时阳光直射南回归线，北半球昼短夜长，北极出现永夜，南极出现永昼。